《次韵程愿二首》
宋代·许月卿

二李歌行醉里歌，君溪两棹我烟蓑。
凤凰台上我山墅，虹马轩高君月坡。
晓径焰间追李杜，夜窗灰里拨阴何。
长哦岁晚成二老，诗社往来君肯麽。

作者简介：（1216—1285）徽州婺源人，字太空，后改字宋士，号泉田子，人称山屋先生。理宗淳祐四年进士。授濠州司户参军。历本州及临安府学教授，屡疏斥丁大全等奸邪，出干办江西提举常平事。贾似道当政，召试馆职，以言不合罢归，遂闭门著书。宋亡，深居不出。谢枋得甚为推崇。有《先天集》、《百官箴》等。